Lūgums sniegt prejudiciālu nolēmumu, ko 2017. gada 14. augustā iesniedza Corte di Appello di Trento (Itālija) – Ministero dell’Istruzione, dell’Università e della Ricerca – MIUR/Fabio Rossato, Conservatorio di Musica F.A. Bonporti
(lieta C-494/17)
Tiesvedības valoda – itāļu
Iesniedzējtiesa
Corte di Appello di Trento
Pamatlietas puses
Apelācijas sūdzības iesniedzēja: Ministero dell’Istruzione, dell’Università e della Ricerca – MIUR
Pretapelācijas sūdzības iesniedzējs: Fabio Rossato
Atbildētāja apelācijas instancē: Conservatorio di Musica F.A. Bonporti
Prejudiciālais jautājums
Vai 5. klauzulas 1. punkts UNICE, CEEP un EAK noslēgtajā Pamatnolīgumā par darbu uz noteiktu laiku, kas pievienots Padomes 1999. gada 28. jūnija Direktīvai 1999/70/EK 1, ir interpretējams tādējādi, ka tas liedz piemērot Itālijas 2015. gada Likuma Nr. 107 1. panta 95., 131. un 132. punktu, kuros skolotāju – pagaidu darba ņēmēju darba attiecību stabilizācija nākotnē bez atpakaļejoša spēka un bez kaitējuma atlīdzības ir paredzēta kā samērīgs, pietiekami enerģisks un atturošs pasākums, lai garantētu Pamatnolīguma normu pilnīgu efektivitāti saistībā ar šī Pamatnolīguma pārkāpumu, kas izdarīts, ļaunprātīgi atkārtoti noslēdzot līgumus uz noteiktu laiku laikposmā pirms tā laikposma, kad norādītajās tiesību normās minētajiem pasākumiem ir jāsāk radīt sekas?
____________
1 Padomes 1999. gada 28. jūnija Direktīva 1999/70/EK par UNICE, CEEP un EAK noslēgto pamatnolīgumu par darbu uz noteiktu laiku (OV L 175, 43. lpp.).